jkorsvik/nowiki_second_scrape_merged huggingface dataset:
Bokaro (distrikt)

Bokaro (hindi: बोकारो जिला) er et distrikt i den indiske delstaten Jharkhand. Distriktets hovedstad er Bokaro Steel City. 


== Demografi ==
Ved folketellingen i 2011 var det 2 061 918 innbyggere i distriktet, mot 1 777 662 i 2001. Den urbane befolkningen utgjør 47,69 % av befolkningen.
Barn i alderen 0 til 6 år utgjorde 13,79 % i 2011 mot 16,38 % i 2001. Antallet jenter i den alderen per tusen gutter er 912 i 2011 mot 950 i 2001. 


== Referanser ==


== Eksterne lenker ==
Offisielt nettsted 
(en) Bokaro district – kategori av bilder, video eller lyd på Commons
Ranchi (distrikt)

Ranchi (hindi: राँची जिला) er et distrikt i den indiske delstaten Jharkhand. Distriktets hovedstad er Ranchi. 


== Demografi ==
Ved folketellingen i 2011 var det 2 912 022 innbyggere i distriktet, mot 2 350 612 i 2001. Den urbane befolkningen utgjør 43,18 % av befolkningen.
Barn i alderen 0 til 6 år utgjorde 13,33 % i 2011 mot 16,55 % i 2001. Antallet jenter i den alderen per tusen gutter er 937 i 2011 mot 960 i 2001. 


== Referanser ==


== Eksterne lenker ==
Offisielt nettsted 
(en) Ranchi district – kategori av bilder, video eller lyd på Commons
Lohardaga (distrikt)

Lohardaga (hindi: लोहरदग्गा जिला) er et distrikt i den indiske delstaten Jharkhand. Distriktets hovedstad er Lohardaga. 


== Demografi ==
Ved folketellingen i 2011 var det 461 738 innbyggere i distriktet, mot 364 521 i 2001. Den urbane befolkningen utgjør 12,43 % av befolkningen.
Barn i alderen 0 til 6 år utgjorde 16,39 % i 2011 mot 19,76 % i 2001. Antallet jenter i den alderen per tusen gutter er 961 i 2011 mot 945 i 2001. 


== Referanser ==


== Eksterne lenker ==
Offisielt nettsted
Gumla (distrikt)

Gumla (hindi: गुमला जिला) er et distrikt i den indiske delstaten Jharkhand. Distriktets hovedstad er Gumla. 


== Demografi ==
Ved folketellingen i 2011 var det 1 025 656 innbyggere i distriktet, mot 832 447 i 2001. Den urbane befolkningen utgjør 6,43 % av befolkningen.
Barn i alderen 0 til 6 år utgjorde 16,40 % i 2011 mot 18,98 % i 2001. Antallet jenter i den alderen per tusen gutter er 955 i 2011 mot 975 i 2001. 


== Referanser ==


== Eksterne lenker ==
Offisielt nettsted
Hovsfossen

Hovsfossen er en foss i Gaular, Sogn og Fjordane, den ligger på gården Hov i Eldalsdalen, derav navnet. Fossen ligger lett tilgjengelig et stykke fra riksvei 13. Fossestien følger elven på sørøstsiden av fossen.
Fossen er del av det vernede Gaularvassdraget.
Artssjåvinisme

Begrepet artssjåvinisme eller spesiesisme (av engelske species, som betyr «art)» betyr å tillegge ulike rettigheter og verdier til vesener utelukkende på grunnlag av deres artstilhørighet. Spesiesisme kan beskrives som diskriminering av andre individer og grupper basert på deres artstilhørighet. 
Begrepet spesiesisme ble lansert i bokform for første gang i 1970 av britiske Richard D. Ryder. I 1975 publiserte Peter Singer den klassiske boka Animal Liberation hvor han tar for seg spesiesismen som forklaring på menneskers fordommer mot dyr. Singer mener spesiesismen, på linje med rasisme og kjønnsdiskriminering, bidrar til å undertrykke og rettferdiggjøre overgrep mot utsatte grupper – i dette tilfellet dyr. Ifølge Singer er spesiesisme en fordom eller en tilbøyelighet til å favorisere interessene til ens egen art, på bekostning av medlemmer av andre arter. 
I 1983 fulgte forfatter og aktivist Tom Regan opp Singers ideer i boka The Case for Animal Rights, hvor han støtter opp under forklaringer av overgrep mot dyr ut ifra en forestilling om spesiesime. Oxford English Dictionary definerte i 1985 spesiesisme som «menneskers diskriminering mot eller utnytting av visse dyrearter, basert på en antakelse om menneskehetens overlegenhet».


== Antispesiesisme ==
Begrepet antispesiesisme omfatter ulike former for eksplisitt motstand mot spesiesisme. 
Typisk er det de mer politisk og teoretisk orienterte dyreverngruppene som tar i bruk begrepet antispesiesisme. Spesiesismens årsaker og virkninger sees da ofte i sammenheng med fordommer på individnivå og ulike samfunnsstrukturer som både oppstår- og reproduseres som følge av spesiesismen.
En praktisk konsekvens av å ta et antispesiesistisk standpunkt er å leve vegansk.
Begrepet er foreløpig lite utbredt i Norge, men dyreverngruppa Nettverk for dyrs frihet definerer seg selv som «en anti-spesiesistisk sammenslutning».


== Se også ==
Veganisme
Norsk vegansamfunn


== Eksterne lenker ==
Spesiesisme, rasisme og sexisme – beslektede fenomener?
Nettverk for dyrs frihet
Spesiesisme – Ideologi som skaper og forsvarer overgrep mot dyr, Rune Ellefsen
Likholefossen

Likholefossen er en foss i Sunnfjord, Vestland, den ligger på gården Hov i Eldalsdalen. 
Opprinnelsen til navnet er at noen av de øverste gårdene i dalføret ikke klarte å frakte sine døde til kirke på en dag, likkisten ble da oppbevart under en stenheller ved fossen.Området ved fossen har blitt et av satsingpunktene for turistveistatusen til fylkesvei 613, det er blant annet bygget en spektakulær bro over fossen. Broen letter også tilkomsten til Fossestien som går på sørsiden av elven. 
Fossen er del av det vernede Gaularvassdraget. 


== Referanser ==
Kvåfjorden

Kvåfjorden (også kalt Kåfjorden) er en liten fjord i Lindesnes kommune i Agder. Den har innløp nord for øya Hille i Mandal og strekker seg rundt seks kilometer nordvestover på nordsida av Hille og inn til Kvåfjord i Lindesnes. Innløpet ligger like nord for Tungefjorden.Vest for Hille ligger den lille øya Ramsøya og Gallaråsholmen, og fjorden snur her mot nord og går rundt to kilometer innover i landet. Ved ei vik på østsida av fjorden ligger Lundevik.


== Referanser ==
Michael Ontkean

Michael Leonard Ontkean (født 1946) er en kanadisk skuespiller kjent fra den amerikanske tv-serien Twin Peaks og filmen Slagskudd.


== Biografi ==
Ontkean ble født i Vancouver i Canada, som sønn av skuespillerinnen Muriel (født Cooper), og bokseren og skuespilleren Leonard Ontkean. Han tok utdannelse ved University of New Hampshire (1970). Han var en god ishockeyspiller på 1960- og 1970-tallet (vant University hockey scholarship).Ontkean TV-debuterte i 1959 i en gjesterolle i den kanadiske familieserien Hudson's Bay. Etter det hadde han gjesteroller i serier som blant annet den amerikanske Ironside (1970) og i perioden 1973–1975 en fast rolle som politimannen Willie Gillis i den amerikanske krimserien The Rookies. I 1979 hadde han en sentral rolle i en episode av den britiske thrillerserien Tales of the Unexpected. I årene 1990 og 1991 hadde han rollene som sheriff Harry S. Truman i den amerikanske thrillerserien Twin Peaks. Ontkean hadde en av de mest sentrale rollene i serien. Han har siden hatt mindre roller, blant annet i den kortlivede serien North Shore (2004–2005). Ontkean har også medvirket i en rekke TV-filmer, blant annet The Boy from Dead Man's Bayou (1971), Kids Don't Tell (1985), In Defense of a Married Man (1991), Legacy of Lies (1992), The Man Next Door (1996), The Stepford Husbands (1996) og Mrs. Ashboro's Cat (2003).
Ontkean filmdebuterte i den amerikanske kriminalfilmen The Peace Killers (1971). Hans mest kjente filmopptreden var rollen som ishockeyspilleren Ned Braden i actionkomedien Slagskudd (1977). Hans siste film var The Descendants (2011). 
Ontkean bosatte seg i voksen alder på Hawaii. Han er gift med skuespilleren Jamie Smith-Jackson. Han har to barn med henne.


== Filmografi ==


== Referanser ==


== Eksterne lenker ==
(en) Michael Ontkean på Internet Movie Database 
(sv) Michael Ontkean i Svensk Filmdatabas 
(da) Michael Ontkean på Filmdatabasen 
(fr) Michael Ontkean på Allociné 
(en) Michael Ontkean på AllMovie 
(en) Michael Ontkean hos The Movie Database 
(en) Michael Ontkean – Hockeydb.com 
(en) Michael Ontkean – Eliteprospects.com
Sidney Webb

Sidney James Webb, 1. baron Passfield, (født 13. juli 1859 i London, død 13. oktober 1947 i Liphook i Hampshire) var en britisk sosialist, økonom og reformator, som ofte nevnes sammen med sin kone Beatrice Webb.
Sammen med George Bernard Shaw var han blant de første medlemmene av Fabian Society i 1884. Sammen med sin kone, Annie Besant, Graham Wallas, Edward R. Pease, Hubert Bland og Sydney Olivier, bidro han til å gjøre Fabian Society til et fremtredende intellektuelt selskap i England under Edvard VII av Storbritannia og de påfølgende tidsperioder. Han ble adlet som   Baron Passfield i 1929, en tittel som døde ut da han ikke fikk arvinger. Webb var også medlem av Order of Merit fra 1944.


== Bibliografi ==
Bøker av Sidney Webb 

Facts for Socialists (1887)
Problems of Modern Industry (1898)
Grants in Aid: A Criticism and a Proposal (1911)
Seasonal Trades, with A. Freeman (1912)
The Restoration of Trade Union Conditions (1916)Bøker av Sidney og Beatrice Webb

History of Trade Unionism (1894)
Industrial Democracy (1897)
English Local Government Vol. I-X (1906 through 1929)
The Manor and the Borough (1908)
The Break-Up of the Poor Law (1909)
English Poor-Law Policy (1910)
The Cooperative Movement (1914)
Works Manager Today (1917)
The Consumer's Cooperative Movement (1921)
Decay of Capitalist Civilization (1923)
Methods of Social Study (1932)
Soviet Communism: A new civilization? (1935)
The Truth About Soviet Russia (1942)


== Referanser ==


== Eksterne lenker ==
(en) Sidney James Webb, 1st Baron Passfield – kategori av bilder, video eller lyd på Commons 
(en) Sidney Webb hos Hansards parlamentsdebatter 
(en) Sidney Webb hos The Peerage
Endre Hellestveit

Endre Hellestveit (født 7. august 1976 i Rosendal i Kvinnherad) er en norsk skuespiller innen teater og film.


== Utdannelse ==
Hellestveit var tidligere skiinstruktør på Gautefall i Telemark før han tok førstegangstjenesten i forsvaret. Der var han i to år og tjenestegjorde i minedykkertroppen. Han tok så studier i Australia, men endte på Handelshøyskolen BI i Bergen. Han ble deretter tatt opp ved Statens teaterhøgskole i Oslo. 


== Film, teater og TV ==
Han debuterte i filmen Det største i verden (2001) med Herborg Kråkevik, og senere har han spilt taxisjåfør i filmen Himmelfall (2002), og betjent Jan Isachsen i Varg Veum-serien (2007–2008).
Etter teaterhøgskolen gikk han til Den Nationale Scene hvor han bl.a spilte sakfører Krogstad i Henrik Ibsens Et dukkehjem, og Adolf Hitler i Mein Kampf. Han ble fast ansatt ved Det Norske Teatret hvor han har spilt Peer Gynt, og Rick i forestillingen Katt på hett blikktak mot Ane Dahl Torp. 
Han har også spilt 11 episoder i TV-serien Seks som oss (2005–2007) som kjæresten til Lisa Tønne.  I Det tredje øyet sspilte han Kårstein Omvik.


== Referanser ==


== Eksterne lenker ==
(en) Endre Hellestveit på Internet Movie Database 
(da) Endre Hellestveit på Scope 
(fr) Endre Hellestveit på Allociné 
(en) Endre Hellestveit på AllMovie 
(en) Endre Hellestveit hos The Movie Database 
Det Norske Teateret - Eventyraren
Haugesunds Avis - Det travle mennesket fra Rosendal 07. februar 2007
Lynley – Til minne om Edward

Lynley – Til minne om Edward er en engelsk TV-film fra 2006 som bygger på persongalleriet i bestsellerne til forfatteren Elizabeth George om inspektør Lynley spilt av Nathaniel Parker og den nærmeste medarbeideren Havers Sharon Small m.fl. Episoden er den 19. i rekken om inspektør Lynley.


== Handlingen ==
En gammel skolekamerat ber Lynley om hjelp med å finne sitt barn som har forsvunnet fra en internatskole. Når gutten blir funnet viser det seg at han er myrdet og Lynley forstår bedre enn noen annen hvilke spenninger som finnes i så lukket miljø. Et miljø som påminner ham om sin egen barndom. Lynleys høyre hånd, Havers, har problemer med sin senile mor, og Lynley med sitt kjærlighetsliv.


== Rolleliste ==


== Eksterne lenker ==
(en) Lynley – Til minne om Edward på Internet Movie Database
Rupert Giles

Rupert Giles er en figur i TV-serien Buffy, vampyrenes skrekk (org. tittel: Buffy the Vampire Slayer).  Han er Buffy Summers' vokter, noe som betyr at han er vampyrjegerens lærer og veileder. Giles er en fast figur gjennom de første fem sesongene, før han etter hvert får en regelmessig gjesterolle.
I serien blir han spilt av skuespilleren Anthony Stewart Head.
Våglia

Våglia er et område i Ytre Enebakk, som ligger langs østsiden av vannet Våg. Området består for det meste av boliger, men også lagerbygninger, bilverksted, treningssenter, og flere menighetshus. Våglia grenser mot et annet boligfelt sørover, Våg østover, boligfeltet Nylende nordover og Østmarka østover.
Langrennsløperne Heidi Weng og Martine Ek Hagen vokste opp i Våglia.


== Referanser ==
Scandinavian Update Magazine

Scandinavian Update Magazine er et akuttmedisinsk tidsskrift som fremfor alt henvender seg til alle som jobber innen akuttmedisin i og utenfor sykehus. Tidsskriftet presenterer forskning, inneholder reportasjer, portretter, artikler og case-rapporter.
Tidsskriftet arrangerer også annethvert år den skandinaviske akuttmedisinske konferansen Scandinavian Update.
Ansvarlig redaktør er Jan Erik Haugen.


== Eksterne lenker ==
Scandinavian Update Magazine
Scandinavian Update Conference
Dorris Bowdon

Dorris Estelle Bowdon (født 27. desember 1914, død 9. august 2005) var en amerikansk skuespillerinne. Hun er best kjent for rollen som Rosasharn i filmen Vredens druer (1940). Bowdon giftet seg med filmens manusforfatter, Nunnally Johnson, samme år som filmen ble utgitt og pensjonerte seg som skuespillerinne tre år senere.


== Tidlig liv ==
Bowdon ble født 27. desember 1914 i Coldwater i Mississippi, som en av til sammen sju søsken. Hun var datter av James og Lillian Bowdon. Hennes far var lege og døde da hun var to år gammel. Bowdon studerte engelsk og tale ved Louisiana State University og vant Miss Memphis 1936. Da en lokal kritiker så henne i en skoleteaterforestilling i 1938, tipset han en talentspeider fra 20th Century Fox om henne. Bowdon reiste til Hollywood og fikk kontrakt med filmselskapet etter en prøvespilling.


== Karriere ==
Bowdon var misfornøyd med å kun få spille småroller i filmer og oppsøkte selv produsenter i håp om å bli tilbudt bedre roller. Hun hadde sin første rolle med replikker i komedien Down on the Farm (1938), en del av Familien Jones-filmserien. Bowdon spilte deretter i den biografiske dramafilmen Den unge Mr. Lincoln (1939) og erstattet Linda Darnell i krigsdramaet Flammende villmark (1939), begge regissert av John Ford. Hennes største suksess som skuespillerinne var i rollen som Rosasharn i dramafilmen Vredens druer (1940), som også ble regissert av Ford. Hun giftet seg med filmens manusforfatter, Nunnally Johnson, samme år som filmen ble utgitt, men han skal ikke ha vært ansvarlig for at hun fikk rollen. Etter å ha spilt i dramafilmen Jennie (1940) og krigsfilmen Natt uten måne (1943), pensjonerte Bowdon seg som skuespillerinne for å fokusere på familielivet.


== Privatliv ==
Bowdon møtte og forelsket seg i manusforfatteren Nunnally Johnson mens han skrev manuset til Vredens druer. De giftet seg i hjemmet til Charles MacArthur og Helen Hayes i Nyack-on-the-Hudson i Nyack i New York 4. februar 1940. Ekteparet fikk to døtre, Christie og Roxana, og sønnen Scott sammen. De bodde i et herskapshus i 625 Mountain Drive i Beverly Hills i California. Det ble designet av arkitekten Paul R. Williams og bygget av O' Neal and Son fra 1937 til 1938.Bowdon døde av hjerneslag og hjertesvikt 9. august 2005 på Motion Picture & Television Country House and Hospital i Woodland Hills i California. Hun ble kremert, og en del av asken ble spredd på havet, mens resten ble satt ned i urne sammen med ektemannen på Westwood Village Memorial Park Cemetery i Los Angeles.


== Filmografi ==


== Referanser ==


== Eksterne lenker ==
(en) Dorris Bowdon på Internet Movie Database 
(sv) Dorris Bowdon i Svensk Filmdatabas 
(en) Dorris Bowdon på AllMovie 
(en) Dorris Bowdon hos The Movie Database 
Artikkelen har ingen egenskaper for filmpersondatabaser i Wikidata
Allan Clarke

Allan Clarke er navnet til flere personer:

Allan Clarke (fotballspiller) fra England
Allan Clarke (sanger) fra England og The Hollies
Hesselbergs gate (Oslo)

Se pekerside for flere forekomster av Hesselbergs gate.Hesselbergs gate (3A–15B, 2–10) er ei gate på Grünerløkka i Oslo. Den går over to kvartaler fra Thorvald Meyers gate til Falsens gate.
Bebyggelsen er i hovedsak klassiske leiegårder (3–4 etasjer) fra tiåra rundt 1900. Langs gata ligger også deler av  Sagenes arbeiderboliger (Thorvald Meyers gate 25) fra 1887; arkitekt Ove Ekman.  
Nr 9 er den tidligere Telefonstation Nord fra 1924 (arkitekt Ole Sverre), påbygd en etasje i 1930. Bygget er i dag en del av Norsk Telemuseum.
I nr 13 skjedde det i april 1971 en tragedie, da seks personer omkom under en påsatt brann.
Bygningene på sørsida av gata (ulike nummer) inngår i verneområdet Birkelunden kulturmiljø.
Gata er oppkalt etter generalmajor og kommandant på Akershus festning Hans Jacob Henning Hesselberg.


== Litteratur ==
Knut Are Tvedt, red. (2010). «Hesselbergs gate». Oslo byleksikon (5. utg.). Oslo: Kunnskapsforlaget. s. 244. ISBN 978-82-573-1760-7. 


== Eksterne lenker ==
Norsk telemuseum om nr 9
«Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.
Hesselbergs gate

Hesselbergs gate finnes flere steder:

Hesselbergs gate (Oslo)
Hesselbergs gate (Drammen)
Hesselbergs gate (Skien)
Jacob Otto Lange

Jacob Otto Lange (født 12. november 1833 i Stavanger, død 26. mai 1902 i Christiania) var en norsk forstmann og politiker (V).
Han var medlem av statsrådsavdelingen i Stockholm i Johannes Steens første regjering fra mars 1891 til juni 1892, da han ble statsråd i Revisjonsdepartementet frem til regjeringens avgang  2. mai 1893.Han var i periodene 1877–1879, 1883–1885, 1886–1888 og 1889–1891 stortingsrepresentant fra Kongsberg.Lange studerte forstvesen i Tyskland og var overførster ved Kongsberg Sølvverk og bestyrer av skogskolen. Han var ordfører i Kongsberg 1875–1876 og fikk i 1987 en gate oppkalt etter seg på Kongsberg – Jacob Langes vei i Gamlegrendåsen.Han ble i 1892 utnevnt til ridder av 1. klasse av St. Olavs Orden.Lange var sønn av prost Alexander Lange og hustru Christine Castberg. Han var gift med Thekla Bøbert (f. 1840), datter av sølvverksdirektør Karl Friedrich Bøbert og hustru Elisabeth Magdalene Abel.Han var medstifter av Norsk Kvinnesaksforening i 1884.


== Referanser ==


== Eksterne lenker ==
(no) Jacob Otto Lange hos Norsk senter for forskningsdata 
(no) Politiske taler av Jacob Otto Lange, virksommeord.uib.no
Sandbukta naturreservat

For naturreservatet i Buskerud, se Sandbukta-Østnestangen naturreservat.Sandbukta naturreservat er et naturreservat i Tromsø kommune, og ble opprettet 4. juni 2004. Det ligger ved Breivikelvas utløp i Ullsfjorden, like ved bygda Breivikeidet. Sandbukta er et strandområde som inneholder et av de største strandvollfeltene i Troms.


== Referanser ==
Bodøgata (Oslo)

Bodøgata (2–10, 3–15) er ei mindre gate på Rodeløkka i bydel Grünerløkka i Oslo. Som gangvei går den fra Hammerfestgata til Vardøgata. Det er imidlertid ikke mulig med sammenhengende biltrafikk.
Bebyggelsen er i all hovedsak eldre trehus, men i gata finner vi også bakfasadene fra nyere gårder i tilliggende gater.
I 2003 vakte det en del debatt da et freda hus i Bodøgata 11 blei revet.Navnet er etter byen Bodø. Det er flere andre gater i området som har navn etter nordnorske byer (Vardø, Tromsø, Hammerfest).


== Noter ==


== Litteratur ==
Oslo byleksikon


== Eksterne lenker ==
Oslo kommunes bydelsoversikt
Tunika

En tunika (latin: tunica) er flere typer kjortel- eller trøyeliknende plagg av varierende lengde fra skuldrene til et sted mellom hoftene og anklene. Navnet er hentet fra romernes tunica, et hverdags- eller underplagg som ble båret av både kvinner og særlig menn og var videreutviklet fra grekernes khiton. Plagget ble brukt av både frie borgere og ikke-borgere, folk i byer og på landsbygda. Byborgerne pleide imidlertid å bære en toga over tunikaen, særlig ved formelle anledninger. 
Tunikaen var det viktigste plagget i den mannlige klesdrakten i den gresk-romerske sivilisasjon. Den var laget av to stykker ufarget ull sydd sammen på sidene og skuldre. Plagget dekket overkroppen, magen og underlivet, og bena ned til kneshøyde. Det var åpninger for armene på hver side øverst. De ble gjerne båret uten beinplagg.
Moderne tunikaer er hoftelange trøyer eller skjorter som bæres hengende over bukser eller kjoler, oftest av kvinner. Tunikaer blir også ofte brukt som strandplagg over badedrakter og bikinier.


== Se også ==
Khiton, sylinderformet underdrakt for kvinner og menn i det gamle Hellas
Kjortel, kjoleformede ytterplagg med ermer
Trøye, flere typer ettersittende klesplagg som dekker overkroppen


== Eksterne lenker ==
(engelsk) Roman Clothing
«DigitaltMuseum: Søk:  'tunika'». DigitaltMuseum. Besøkt 21. mai 2012.
Vardøgata (Oslo)

Vardøgata (1–5B; ingen partallsadresser) er ei mindre gate på Rodeløkka i bydel Grünerløkka i Oslo. Den går fra Trondheimsveien til Tromsøgata.
Bebyggelsen i gatas to små kvartal er svært variert, med både leiegård, trehus og mer moderne blokker. 
Huset til stiftsprost Frederik Rode, som har gitt navn til Rodeløkka, lå på hjørnet av Tromsøgata (nr 7 til denne), men er seinere flytta til Langgata.
Navnet er etter byen Vardø. Det er flere andre gater i området som har navn etter nordnorske byer (Tromsø, Bodø, Hammerfest). Gata het tidligere Verksgata, men forbindelsen til denne er nå brutt.
Dikteren Rudolf Nilsen bodde en kort periode av barndommen i nr 5.


== Litteratur ==
Knut Are Tvedt, red. (2010). «Vardøgata». Oslo byleksikon (5. utg.). Oslo: Kunnskapsforlaget. s. 609. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (V)». Oslo kommune. Arkivert fra originalen 29. juli 2014. Besøkt 22. august 2015.
Ben Vereen

Ben Vereen (født 10. oktober 1946 i Miami i Florida) er en amerikansk skuespiller, danser og sanger som har spilt i flere Broadway-show. Han er utdannet ved Manhattan's High School of Performing Arts.
Vereen ble nominert til Tony-prisen for beste mannlige birolle for musikalen Jesus Christ Superstar i 1972 og vant Tony-prisen for beste mannlige hovedrolle for sin rolle i Pippin i 1973. Han var med i Broadway-musikalen Wicked som Trollmannen fra Oz i 2005.


== Filmografi ==
Sweet Charity (1969)
Gas-s-s-s (1971)
Funny Lady (1975)
All That Jazz (1979)
Cycling Through China (1982) (dokumentar)
Sabine (1982)
The Zoo Gang (1985)
Buy & Cell (1989)
Once Upon a Forest (1993) (kun stemme)
Why Do Fools Fall in Love (1998)
I'll Take You There (1999)
The Painting (2001)
Idlewild (2006)
And Then Came Love (2007)
Tapioca (2007)
Mama, I Want to Sing! (2007)
An Accidental Friendship (2008)
Broadway: The Next Generation (2009) (dokumentar)


=== TV-serier ===
Ben Veeren har spilt i flere TV-serier:

Grey's Anatomy
Lov og orden: New York
Oz
Faerie Tale Theatre
The Jamie Foxx Show
The Love Boat
The Muppet Show
The Nanny
Touched by an Angel
Webster
Zoobilee Zoo
The Fresh Prince of Bel-Air
Roots


== Referanser ==


== Eksterne lenker ==
(en) Ben Vereen – kategori av bilder, video eller lyd på Commons 
(en) Ben Vereen på Internet Movie Database 
(sv) Ben Vereen i Svensk Filmdatabas 
(da) Ben Vereen på Scope 
(fr) Ben Vereen på Allociné 
(en) Ben Vereen på AllMovie 
(en) Ben Vereen hos The Movie Database 
(en) Ben Vereen hos Internet Broadway Database 
(en) Ben Vereen på Discogs 
(en) Ben Vereen på MusicBrainz 
(en) Ben Vereen på Songkick 
(en) Ben Vereen på Genius — sangtekster 
(en) Ben Vereen på AllMusic 
(en) Ben Vereen på Internet Broadway Database
(en) Ben Vereen på Internet Off-Broadway Database
(en) Ben Vereen hos TV.comBen Vereen Interviewed on XNDTV.com
Angels of Love Spiritual Center (Rev. Ben Vereen, Spiritual Director)
Steinhøi

Steinhøi er et fjell i Folldal kommune i Innlandet. Det har en høyde på 1 610 meter over havet og er det 16. høyeste fjellet i Hedmark.


== Se også ==
Fjell i Hedmark


== Referanser ==